Mit szól ahhoz Pacher Tibor, a tudóscsapat vezetője, hogy Magyarország is beszállt az űrversenybe? Podcast!

Mi köze a belarusz diktátornak az oroszokhoz? Miért belarusz, miért nem Fehéroroszország?

Miben tud egyetérteni a szélsőjobboldal és a Háttér Társaság? Dúró Dóra és Dombos Tamás a Helyzetben!

Lesz-e még bármi ugyanolyan, mint a járvány előtt? Jól költi-e el az állam a gazdasági akcióterv támogatásait?

A Helyzetben az abaújkéri Wesley János Iskolába látogattunk, hogy megtudjuk: mit jelent az ott tanulóknak és a pedagógusoknak a kormány megszorítása.

Orbán Viktor bejelentette, a Magyar Közlöny megírta: hétfőtől minden szórakozóhely és kocsma legkésőbb este 11 óráig lehet nyitva. Mit hoz majd magával a 23 órás zárás?

Romániában a megyei és helyi önkormányzatokban lévő női képviselők aránya eddig is eléggé alacsony volt, egy civil szervezet adatai szerint ez az arány a mostani választások után sem fog sokat javulni.

Az alkotmánybíróság elnöke külön leszögezte: a szájmaszk kötelező viselete nem sérti senki szabadságát, az alkotmány nem ad jogot a megtagadására.

Az ügyvédként dolgozó Alexandra Wilsont ketten is ki akarták küldeni ugyanazon a napon a tárgyalóteremből.

A 2020-ra tervezett játékokat a járvány miatt egy évvel elhalasztották – szakértők szerint 2021-ben sem biztos, hogy jó ötlet megszervezni, de a japán miniszterelnök ragaszkodik hozzá.

Az ellenzék továbbra sem nyugszik bele az elcsalt választásba, de Aljakszandr Lukasenka sem tűnik engedékenynek.

Akár még az „együnk cigánygyerekeket” programot is meghirdetheti Karácsony Gergely – ezen elmélkedik a Székely Hírmondó nevű napilap egyik véleménycikke az új budapesti főpolgármester egy korábbi kijelentése kapcsán. Karácsony ugyanis azt nyilatkozta még októberben: támogatja, hogy a főváros olyan prevenciós programokat vigyen, amelyek a nemkívánt terhességek megszakításához vezetnek.

A Székely Hírmondó szerzője, Dranik Ferenc sepsiszentgyörgyi tanár így adekvátnak látja feltenni a kérdést: milyen titkos gondolatai lehetnek Karácsonynak az abortuszról? Ennek megválaszolásához először arról értekezik, hogy „a balliberális zöld ideológia legújabb áramlatai” szerint túl sok a haszonállat, és ezek szennyezik a környezetet, ezért azt javasolják: térjünk át a kannibalizmusra, amivel a népességszám is csökken, így az emberek ökológiai lábnyoma is. (Hogy hol olvasott ilyen „zöld javaslatokról” a szerző, az nem derül ki a cikkből.)

SZEREZTÜNK IS GYORSAN EGY PÉLDÁNYT A LAPBÓL. FOTÓ: OLVASÓNK

A székelyföldi lap szerzője ezt követően azzal érvel, hogy a zöld nézetek szerint nem etikátlan az abortusz lehetőségének kiterjesztése a szülés utánra (mindez legalábbis érdekes terminológiai kérdéseket vet fel). Ezzel a két felvetéssel jut el Dranik addig:

tudva azt, hogy a cigányság túlszaporodásának kérdése Budapesten is probléma, talán azt is gondolhatja Karácsony, „hogy a főváros ökolábnyoma is csökkenne, ha meghirdetné az »Együk cigánygyerekeket« című programot”.

„Mikor már vágósúlyba kerülnek, megesszük őket! És akkor Karácsony írhatna egy szakácskönyvet is, mint politikai mentora, Gyurcsány Ferenc, és abban olyan új és kiváló recepteket közölhetne,

mint a Bográcspulyás…”

ÍGY NÉZETT KI A SZÉKELY HÍRMONDÓ CÍMLAPJA KEDDEN: HELYBEN AZÉRT NEM KARÁCSONY GERGELY FŐPOLGÁRMESTERSÉGE A LEGNAGYOBB PROBLÉMA

A Székely Hírmondó napilapot a székelyföldi Kovászna megyében terjesztik főleg. Ezzel a címmel először 1849. június 7-én jelent meg újság, az akkor egy Bem József által az osztrákok álhírkeltésével szemben alapított hadi lap volt, és négy, feltételezések szerint öt lapszámot élt meg. A Székely Hírmondót 1996-ban indították újra, ma Sepsiszentgyörgyön és Kézdivásárhelyen is van irodája.

Az Azonnali próbálja elérni kedden a főszerkesztőt a cikkel kapcsolatban, amint sikerrel járunk, frissítjük cikkünket. Az írásnak külön aktualitást ad, hogy ma tartja alakuló ülését a Fővárosi Közgyűlés, ezt az Azonnali percről percre élőben fogja közvetíteni.

FRISSÍTÉS (2019.11.05. 9:33): Az Azonnali utolérte a Székely Hírmondó főszerkesztőjét, Kocsis Károlyt, akit arról kérdeztünk, mennyire megalapozott olyan fantáziáláson alapuló véleményt közölni, mint hogy Karácsony Gergely cigány gyerekeket megevő programot vezetne be. Ő azt hangsúlyozta: a véleményrovatban jelent meg az írás, a szerzőt kellene erről megkérdezni. Hogy jó ötlet volt-e megjelentetni az írást, arra úgy válaszolt: megítélés kérdése. Azzal kapcsolatban pedig, hogy ő maga személyesen mennyire ért egyet a véleménnyel, úgy fogalmazott: nem szokta ezt mérlegelni, mikor a szerzők véleménycikkeit közlik. A napilapban „sokféle vélemény teret kap, elvégre nem mindenki egyformán gondolkodik. Az olvasótáborunk meglehetősen széleskörű, ezért az a politikánk, hogy a különböző véleményírásoknak akkor is helyet adunk, ha netán egymással ellentétes álláspontot tükröznek”.

Hogy a cikk jó írásnak számít-e, ez Kocsis szerint megítélés kérdése, „majd az olvasók eldöntik, jó-e vagy rossz. Minden bizonnyal lesz olyan, akinek tetszik, s olyan is, akinek nem”.

NYITÓKÉP: Ruttkay Lili / Azonnali

Please enable JavaScript to view the comments powered by Disqus.

Disqus